ઉત્તર ગુજરાત સહિત પાટણ જીલ્લામાં વરસાદ ખેંચાતા અને આગામી દિવસોમાં સ્થિતિ યથાવત રહે તો દુષ્કાળ જેવી સ્થિતિનું નિર્માણ થવાની ભીંતી સેવાઈ રહી છે ત્યારે પાટણ જીલ્લામાં મેઘરાજાના રીસામણા યથાવત રહેતા ખેડૂતો સહિત જીલ્લાવાસીઓ ભારે મુશ્કેલીમાં મુકાઈ જવા પામ્યા છે મુખ્ય ખેતી અને પશુપાલન પર નિર્ભર રહી લોકો પરિવારનું ભરણપોષણ કરતા હોઈ ખેડૂતોએ ચોમાસા પૂર્વે તેઓના ખેતરોમાં કપાસ, મગ, મઠ, અડદ, બાજરી, જુવાર, ગુવાર, શાકભાજી સહિત વિવિધ પાકોનું વાવેતર કર્યા બાદ વરસાદ ખેંચાતા ખેડૂતો ભારે મુશ્કેલીમાં મુકાઈ જવા પામ્યા છે ત્યારે આગામી દિવસોમાં વરસાદ વધુ ખેંચાય તો પાક નિષ્ફળ જવાની ભીંતી પણ સેવાઈ રહી છે તો કેટલાક તાલુકામાં પાણીના અભાવે પાક સુકાવાની શરૂઆત પણ થવા પામી છે તો કેટલાક ખેડૂતોએ ન છુટકે મોંઘા મુલા પાકને બચાવવા બોરના પાણી આપવાની ફરજ પડી રહી છે જેને લઈને ખેડૂત પર ખર્ચનો બોજ પણ પડવા પામ્યો છે.